Nordic Battalion

Nordic Battalion I og II var to fellesnordiske styrker opprettet i 1993 i Makedonia og Bosnia-Hercegovina. Styrkene var underlagt FN-styrken United Nations Protection Force, UNPROFOR, og United Nations Preventive Deployment Force, UNPREDEP.

United Nations Protection Force (UNPROFOR)

I 1992 ble FN-styrker trukket inn i konflikten i det splittende Jugoslavia. Om lag 24 000 soldater ble sendt til United Nations Protection Force (UNPROFOR). Fra begynnelsen var UNPROFOR kun lokalisert i Kroatia. FN-styrken var relatert til fredsforhandlinger, opprettelse av sikre soner samt serbisk tilbaketrekking. Ettersom konflikten blant serberne, bosnjaker og kroatene forverret seg utvidet UNPROFOR sine styrkebidrag til Bosnia-Hercegovina og Makedonia. I mars 1995 ble UNPROFOR omorganisert til UNPF, og splittet i tre deler, bestående av: UNCRO (Kroatia), UNPROFOR (Bosnia-Hercegovina) og UNPREDEP (Makedonia).

Nordic Battalion I (NORDBAT I)

Nordic Battalion (NORDBATT I) ble opprettet i 1993, og var en FN-avdeling som omfattet bidrag fra Sverige, Norge og Finland. Det nordiske samarbeidet utgjorde en del av FN-styrken United Nations Protection Force, UNPROFOR. Etter 1995 forble NORBATT I i Makedonia den samme som før omorganiseringen og splittelsen, men var nå underlagt UNPREDEP. De nordiske landene bidro på det meste med 700 soldater bestående av et geværkompani hver fra Norge, Sverige og Finland sammen med et dansk støttekompani. Et fellesnordisk støttekompani erstattet senere det danske støttekompaniet. Norge stilte på det meste med 200 soldater. Når konflikten i Bosnia-Hercegovina krevde større innsats ble styrken i Makedonia kraftig redusert.
For NORDBAT I i Makedonia var situasjonen for soldatene annerledes enn i blant annet Bosnia-Hercegovina. I Makedonia hadde det enda ikke vært stridigheter, og NORDBAT I hadde som hovedoppgave å følge med på utviklingen langs grensen til Serbia, samt rapportere om hendelser eller virksomhet som kunne oppfattes som truende for Makedonia og deres befolkning.
I 1993 ble det sendt 300 amerikanske soldater fra Berlin til Makedonia for å øke det militære maktpotensialet og underbygge avskrekkingseffekten til den allerede eksisterende FN-styrken. Amerikanske soldater skulle være med å hindre en potensiell serbisk aggresjon. Det er omdiskutert om de amerikanske soldatene i realiteten var underlagt FN, men for første gang avga USA kommando over en tropp til ikke-amerikanere. Øverst- kommanderende for styrken i Makedonia var hele tiden nordisk. Norge, Danmark, Finland og Sverige har alle besittet stillingen som Force Commander i Makedonia.
UNPREDEP-mandatet ble ikke fornyet utover 28. februar 1999. Kina benyttet 25. februar 1999 sitt veto i FN-sikkerhetsråd for å forhindre fornyelse av UNPREDEP i Den tidligere jugoslaviske republikken Makedonia. Kina mente organisasjonens ressurser burde brukes i områder som Afrika, som ble plaget av konflikt og ustabilitet, og ikke i Makedonia hvor situasjonen var ansett som stabil.

Nordic Battalion II (NORDBAT II)

I likhet med Makedonia utviklet deg seg også i 1993 et nordisk samarbeid i Bosnia-Hercegovina. Nordic Battalion II (NORDBAT II) var under hele perioden bataljonen eksisterte underlagt UNPROFOR. Den nordiske styrken med base i byen Tuzla bestod en av dansk stridsvogneskadron, en svensk infanteribataljon med fire kompanier og et norsk feltsykehus, et Movement Control-element norske ingeniørtropper og en norsk helikopterving (NorAir). Bataljonens første sjef var den svenske befal Ulf Henricsson. Danmarks stridsvognbidrag var et viktig militært bidrag for UNPROFOR, bidraget gav danskene respekt i regionen. Den nordiske bataljonen var samlokalisert og vanskelig å skille for de lokale aktørene, ette resultere i godt omdømme for alle de nordiske landene for danskenes stridsvognbidrag. NORDBAT II var aktiv fram til fredsavtalen i 1995 ble signert.